Ha a megelőlegezett támogatás ellenére a vállalt gyermek határidőre nem születik meg, akkor az addig igénybe vett kamattámogatás összegét vissza kell fizetni. Tehát ilyenkor a bank a 3%-os támogatott és a valós piaci kamat közötti különbséget számítja fel a kölcsön folyósításától kezdődő teljes időre. Mindezt legfeljebb 5%-os késedelmi kamattal növelten, egy összegben kell megtéríteni a gyermekek születésének előírt határidejét követő 120 napon belül.